Document ID: 32002R1337

Uredba Komisije (ES) št. 1337/2002
z dne 24. julija 2002
o spremembah Uredbe (ES) št. 76/2002 o uvedbi predhodnega nadzora Skupnosti nad uvozom nekaterih železnih in jeklenih izdelkov, zajetih v Pogodbah o ESPJ in o ES, s poreklom iz nekaterih tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3285/94 z dne 22. decembra 1994 o skupnih pravilih za uvoz in o razveljavitvi Uredbe (ES) št. 518/94 [1], kakor je bila nazadnje spremenjena z Uredbo (ES) št. 2474/2000 [2], in zlasti člena 11 Uredbe,
ob upoštevanju Uredbe Sveta (ES) št. 519/94 z dne 7. marca 1994 o skupnih pravilih za uvoz iz nekaterih tretjih držav in o razveljavitvi uredb (EGS) št. 1765/82, (EGS) št. 1766/82 in (EGS) št. 3420/83 [3], kakor je bila nazadnje spremenjena z Uredbo (ES) št. 1138/98 [4], in zlasti člena 9(1) Uredbe,
po posvetovanjih v odborih, ustanovljenih v skladu z zgoraj navedenimi uredbami,
ob upoštevanju naslednjega:
(1) 20. marca 2002 so Združene države Amerike uvedle zaščitni ukrep "Section 201" v obliki tarifnih kvot in dodatnih dajatev, ki se gibljejo od 8 % do 30 % ad valorem za različne kategorije jeklenih izdelkov. Te stroge ameriške omejitve grozijo, da bo veliko število takšnih izdelkov preusmerjenih iz Združenih držav Amerike na trg Skupnosti ter bodo tako škodili proizvajalcem Skupnosti.
(2) Uredba Komisije (ES) št. 560/2002 [5], kakor je bila nazadnje spremenjena z Uredbo (ES) št. 1287/2002 [6], je uvedla začasne zaščitne ukrepe proti uvozu petnajstih kategorij jeklenih izdelkov, potem ko je Komisija ugotovila znatno povečanje tega uvoza v obdobju 1998 do 2001 in izrekla predhodno ugotovitev, da obstajajo jasni dokazi, da je to povečanje uvoza po nizkih cenah, grozilo s škodo proizvajalcem Skupnosti. Komisija je prav tako sklenila, da je povečan uvoz povzročila preusmeritev trgovinskih tokov, ki je nastopila zaradi vedno bolj protekcionistične drže Združenih držav Amerike. Poleg tega Komisija trenutno izvaja "zaščitno" poizvedovanje o izdelkih, ki jih zajemajo ti začasni ukrepi, in o šestih drugih kategorijah izdelkov.
(3) Statistika zunanje trgovine za Skupnost ni na voljo v časovnem obdobju, določenem z Uredbo Komisije (ES) št. 1917/2000 z dne 7. septembra 2000 o nekaterih določbah za izvajanje Uredbe Sveta (ES) št. 1172/95 v zvezi s statistiko o zunanji trgovini [7], kakor je bila nazadnje spremenjena z Uredbo (ES) št. 1669/2001 [8].
(4) Uredba Komisije (ES) št. 76/2002 [9] je uvedla predhodni nadzor Skupnosti za uvoz nekaterih železnih in jeklenih izdelkov, zajetih v Pogodbah o ESPJ in o ES. Izdelki, zajeti z Uredbo, ne ustrezajo natančno tistim, ki jih zajemajo zaščitni ukrepi Združenih držav Amerike. Poleg tega Uredba ne velja za uvoz izdelkov s poreklom iz držav, ki pripadajo Evropskemu združenju za prosto trgovino (EFTA), niti iz držav, ki so pogodbenice Sporazuma o Evropskem gospodarskem prostoru (EGS), niti iz Turčije. Očitno je, da je treba imeti statistične podatke, da se omogoči hitra analiza uvoznih gibanj za vse železne in jeklene izdelke, ne glede na njihovo geografsko poreklo, za katere je verjetno, da bodo preusmerjeni na trg Skupnosti zaradi uvedbe zgoraj navedenih ukrepov Združenih držav Amerike.
(5) Obseg predhodnega nadzora je zato treba razširiti z vidika zajetih izdelkov in geografskega porekla.
(6) Uredbo (ES) št. 76/2002 je treba zato ustrezno spremeniti -
SPREJELA NASLEDNJO UREDBO:
Člen 1
Uredba (ES) št. 76/2002 se spremeni kakor sledi:
1. Člen 1(1) se nadomesti z naslednjim:
"1. Sprostitev železnih in jeklenih izdelkov, ki jih zajemata Pogodbi o ESPJ in o ES, navedenih v Prilogi I, v prost promet v Skupnost, je pogojena s predhodnim nadzorom Skupnosti v skladu s členoma 11 in 12 Uredbe (ES) št. 3285/94 in členoma 9 in 10 Uredbe (ES) št. 519/94. To velja za uvoz s poreklom iz vseh držav nečlanic. Vendar za izdelke, ki so predmet sporazuma o dvojni kontroli, ki je sklenjen med državo nečlanico in Skupnostjo, veljajo pogoji, ki jih določa navedeni sporazum in ne ta uredba."
2. Priloga se nadomesti s Prilogo k tej uredbi.
Člen 2
Ta uredba začne veljati osmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. julija 2002

Labels: 1
3
5